У Крэва мы трапляем з апошнімі промнямі сонца. У вечаровым святле руіны замка выглядаюць надзвычай таямніча. Вонкава Крэўскі замак выглядаў ідэнтычна Лідскаму. Быў збудаваны ў XIV ст. і займаў адну лінію абароны ад крыжакаў. Замак быў сведкам многіх гістарычных падзей, сярод якіх падпісанне Крэўскай уніі, паводле якой Вялікае княства Літоўскае і Польшча павінны былі аб’яднацца пад уладай адзінага манарха Ягайлы.